ai4bharat/Pralekha huggingface dataset:
પ્રધાનમંત્રીનું કાર્યાલય
ઉત્તર પ્રદેશના મુખ્યમંત્રીએ પ્રધાનમંત્રીની મુલાકાત લીધી
ઉત્તર પ્રદેશના મુખ્યમંત્રી શ્રી યોગી આદિત્યનાથે આજે પ્રધાનમંત્રી શ્રી નરેન્દ્ર મોદી સાથે મુલાકાત કરી.
પ્રધાનમંત્રી કાર્યાલય X પર પોસ્ટ કરવામાં આવ્યું;
“ઉત્તર પ્રદેશના મુખ્યમંત્રી શ્રી @myogiadityanath, પ્રધાનમંત્રી @narendramodi ને મળ્યા. @CMOfficeUP”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ઉપરાષ્ટ્રપતિ સચિવાલય
કોવિડ -19 રસીકરણ અભિયાન જન આંદોલન બનવું જોઈએ: ઉપરાષ્ટ્રપતિ
ઉપરાષ્ટ્રપતિએ જનપ્રતિનિધિઓ, ફિલ્મ અને રમતગમતની હસ્તીઓને લોકોને રસીકરણ માટે પ્રોત્સાહિત કરવામાં અગ્રણી ભૂમિકા ભજવવા વિનંતી કરી
ઉપરાષ્ટ્રપતિએ કહ્યું કે ભારતે કોવિડ સામેની તેની મહત્વપૂર્ણ અને સામૂહિક લડાઈમાં પોતાની ગતિ જાળવી રાખવી જોઈએ
રસીકરણ પછી પણ કોવિડ પ્રત્યે યોગ્ય વર્તનને અનુસરો: ઉપરાષ્ટ્રપતિ
દરેકને જવાબદારીપૂર્વક વર્તવાની વિનંતી કરી
ઉપરાષ્ટ્રપતિએ હૈદરાબાદ, વિજયવાડા અને નેલ્લોરમાં સ્વર્ણ ભારત ટ્રસ્ટનો મફત રસીકરણ કાર્યક્રમ શરૂ કર્યો
ઉપરાષ્ટ્રપતિ શ્રી એમ. વેંકૈયા નાયડુએ આજે  જણાવ્યું હતું કે, કોવિડ -19 રસીકરણ અભિયાન એક જન આંદોલન બનવું જોઈએ અને દરેક લાયક વ્યક્તિને કોઈપણ ડર કે ખચકાટ વગર જરૂરી રસી લેવાની અપીલ કરી હતી.
હૈદરાબાદમાં સ્વર્ણ ભારત ટ્રસ્ટ દ્વારા ભારત બાયોટેક ઈન્ટરનેશનલ લિમિટેડ અને મેડિસિટી હોસ્પિટલ્સના સહયોગથી આયોજિત મફત રસીકરણ કાર્યક્રમનો પ્રારંભ કરતા શ્રી નાયડુએ કહ્યું કે રસી લેવા સિવાય બીજો કોઈ વિકલ્પ નથી.
રસીઓ વિશેની અફવાઓનો વિરોધ કરવા તેમણે કોવિડ -19 રસીકરણ અંગેની અફવાઓ અને આશંકાઓને દૂર કરવામાં અગ્રણી ભૂમિકા ભજવવા જનપ્રતિનિધિઓ, ફિલ્મ અને રમતગમત ક્ષેત્રની હસ્તીઓને વિનંતી કરી હતી.
કોવિડ પ્રત્યે જાગૃતિ લાવવા અને યોગ્ય વર્તનને પ્રોત્સાહન આપવા માધ્યમોની મહત્વની ભૂમિકા પર પ્રકાશ પાડતા, ઉપરાષ્ટ્રપતિએ કહ્યું કે રસીકરણ માટે લાયક દરેક નાગરિકે રસીની જરૂરી માત્રા લેવી તેને પોતાની ફરજ માનવી જોઈએ.
ખુશી વ્યક્ત કરતા ઉપરાષ્ટ્રપતિએ કહ્યું કે 6 સપ્ટેમ્બર, 2021 સુધી દેશમાં 71 કરોડથી વધુ ડોઝ આપવામાં આવ્યા છે, જે દર્શાવે છે કે રસીનો ઓછામાં ઓછો એક ડોઝ 50 ટકાથી વધુ લોકોને આપવામાં આવ્યો છે.
તેને ટીમ ઈન્ડિયાની ભાવનામાં કેન્દ્ર અને રાજ્યોનો સામૂહિક અને નોંધપાત્ર પ્રયાસ ગણાવતા ઉપરાષ્ટ્રપતિએ ભાર મૂક્યો હતો કે જ્યાં સુધી દરેક નાગરિકને રસી આપવામાં ન આવે ત્યાં સુધી રસીકરણ મિશને તેની ગતિ ગુમાવવી જોઈએ નહીં.
શ્રી નાયડુએ કહ્યું કે એવા સમયે જ્યારે વિકસિત દેશો પણ રોગચાળાનો સામનો કરવા માટે સંઘર્ષ કરી રહ્યા છે, ત્યારે ભારતે માત્ર સ્વદેશી રીતે સફળતાપૂર્વક રસીઓનું ઉત્પાદન કર્યું નથી, પરંતુ તે વિશ્વનો સૌથી મોટો મફત રોગપ્રતિકારક કાર્યક્રમ પણ ચલાવી રહ્યું છે. આ ઉપરાંત, 'વસુધૈવ કુટુમ્બકમ'ની ભાવના સાથે ભારતે સમગ્ર વિશ્વમાં રસીઓની નિકાસ કરી છે.
ઉપરાષ્ટ્રપતિએ રોગચાળાને અસરકારક રીતે લડવા માટે રસીકરણ પછી પણ કોવિડ સંબંધિત યોગ્ય વર્તન અંગેના મહત્વ પર ભાર મૂક્યો હતો. તેમણે કહ્યું કે લોકોએ વ્યક્તિગત સ્વચ્છતાને અનુસરવા, માસ્ક પહેરવા અને સુરક્ષિત અંતર જાળવવાની વ્યક્તિગત જવાબદારી લેવી જોઈએ.
શ્રી નાયડુએ લોકોને સ્વાસ્થ્ય સમસ્યાઓ દૂર કરવા માટે યોગની પ્રેક્ટિસ, શારીરિક તંદુરસ્તી જાળવવા અને તંદુરસ્ત આહાર જેવી તંદુરસ્ત જીવનશૈલીના વિકલ્પો અપનાવવાનું સૂચન કર્યું હતું.
તેમણે મફત રસીકરણ કાર્યક્રમના આયોજકો - સ્વર્ણ ભારત ટ્રસ્ટ, ભારત બાયોટેક, મુપ્પાવરાપુ ફાઉન્ડેશન, મેડિસિટી હોસ્પિટલ્સ , સિંહપુરી વૈદ્ય સેવા સમિતિ , પિન્નામનેની સિદ્ધાર્થ હોસ્પિટલ ને તેમની પહેલ અને પ્રયત્નો માટે અભિનંદન આપ્યા હતા. મફત રસીકરણ કાર્યક્રમ એક સાથે ત્રણ કેન્દ્રો - હૈદરાબાદ, વિજયવાડા અને નેલ્લોરમાં એક સાથે શરૂ કરવામાં આવ્યા હતા.
ઉપરાષ્ટ્રપતિના પત્નિ શ્રીમતી ઉષા નાયડુ, ભારત બાયોટેક લિમિટેડના જોઈન્ટ મેનેજિંગ ડિરેક્ટર શ્રીમતી સુચિત્રા એલા, ભારતીય હોકી ટીમના ભૂતપૂર્વ કેપ્ટન એન. મુકેશ કુમાર અને સ્વર્ણ ભારત ટ્રસ્ટના અધ્યક્ષ ડૉ. કામિનેની શ્રીનિવાસ એ લોકોમાં સામેલ હતા જેમણે હૈદરાબાદમાં આયોજિત આ કાર્યક્રમમાં ભાગ લીધો હતો.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 224
પ્રધાનમંત્રીનું કાર્યાલય
પ્રધાનમંત્રીએ સંસદભવન પરિસરમાં ડાઈનેમિક લાઇટીંગનું ઉદ્ઘાટન કર્યું
ભારત સ્વતંત્રતા દિવસની ઉજવણીની તૈયારી કરી રહ્યું છે ત્યારે, પ્રધાનમંત્રી શ્રી નરેન્દ્ર મોદીએ 13 ઓગસ્ટ, 2019ને મંગળવારના રોજ સાંજે સંસદભવન સંકુલમાં ડાઈનેમિક લાઈટીંગનું ઉદ્ઘાટન કર્યું. પ્રધાનમંત્રીએ થોડો સમય માટે આ લાઈટ શોનું અવલોકન પણ કર્યું હતું. આ પ્રકારની લાઈટિંગ નોર્થ બ્લોક, સાઉથ બ્લોક અને રાષ્ટ્રપતિ ભવન જેવા મહત્વપૂર્ણ સરકારી ભવનોમાં પણ કરવામાં આવે છે. આ પ્રકાશ વ્યવસ્થા નાગરિકોમાં ખૂબ લોકપ્રિય રહી છે, અને આનાથી સામાન્ય નાગરિકો દિલ્હીના કેન્દ્રીય ભાગમાં સ્થિત આ મહત્વપૂર્ણ સ્થળોની મુલાકાત કરવા માટે પ્રોત્સાહિત થઈ રહ્યા છે.
DK/NP/J.Khunt/GP
(Visitor Counter : 124
સંરક્ષણ મંત્રાલય
મંત્રીમંડળે આઇએએફ માટે એચએએલ પાસેથી 83 લાઇટ કોમ્બાટ એરક્રાફ્ટ  ‘તેજસ’ની ખરીદી કરવાની મંજૂરી આપી
પ્રધાનમંત્રીની અધ્યક્ષતામાં 13 જાન્યુઆરીના રોજ મંત્રીમંડળની બેઠક યોજાઈ હતી, જેમાં રૂ. 45,696 કરોડના ખર્ચે 73 એલસીએ એમકે-1એ ફાઇટર વિમાનો અને 10 એલસીએ તેજસ એમકે-1 ટ્રેનર વિમાનોની ખરીદી કરવાની તેમજ તેની સાથે માળખાગત સુવિધાઓની ડિઝાઇન અને વિકાસના
1,202 કરોડના ખર્ચની મંજૂરી આપવામાં આવી છે.
લાઇટ કોમ્બેટ એરક્રાફ્ટ  એમકે-1એ વેરિઅન્ટ સ્વદેશી ડિઝાઇન ધરાવતું, સ્વદેશી રીતે વિકસાવેલું અને ઉત્પાદન થયેલું અત્યાધુનિક 4+ જનરેશન લડાયક વિમાન છે. આ વિમાન એક્ટિવ ઇલેક્ટ્રોનિકલી સ્કેન્ડ એરે , બેયન્ડ વિઝ્યુઅલ રેન્જ  મિસાઇલ, ઇલેક્ટ્રોનિક વોરફેર  સ્યૂટ અને એર ટૂ એર રિફ્યુલિંગ  જેવી મહત્ત્વપૂર્ણ કાર્યક્ષમતાઓ સાથે સજ્જ છે, જે ભારતીય વાયુદળ આઇએએફની કામગીરીની જરૂરિયાતોને પૂર્ણ કરવા સક્ષમ પ્લેટફોર્મ બનશે. વળી આ 50 ટકા સ્વદેશી સામગ્રી ધરાવતા લડાયક વિમાનોની પ્રથમ “બાય ” કેટેગરી છે, જેમાં કાર્યક્રમને અંતે સ્વદેશી સામગ્રીનો વપરાશ વધીને 60 ટકા થશે.
મંત્રીમંડળે પ્રોજેક્ટ અંતર્ગત આઇએએફને માળખાગત સુવિધાઓના વિકાસની મંજૂરી પણ આપી છે, જે વાયુદળને તેના બેઝ ડેપોમાં રિપેર કે સર્વિસની સેવા કરવા સક્ષમ બનાવશે, જેથી અભિયાન માટે મહત્ત્વપૂર્ણ વ્યવસ્થાઓ માટે ટર્નઅરાઉન્ડ ટાઇમ માં ઘટાડો થશે અને કામગીરી માટે વિમાનની ઉપલબ્ધતામાં વધારા તરફ દોરી જશે. એનાથી આઇએએફને સંબંધિત બેઝમાં રિપેરિંગની માળખાગત સુવિધા ઉપલબ્ધ થવાથી વાયુદળ વિમાનના કાફલાને વધારે અસરકારકતા અને કાર્યદક્ષતા સાથે જાળવવા સક્ષમ બનશે.
આત્મનિર્ભર ભારત અભિયાન અંતર્ગત ભારત સંરક્ષણ ક્ષેત્રમાં સ્વદેશી ડિઝાઇન ધરાવતી, સ્વદેશી ધોરણે વિકસાવેલી અને ઉત્પાદન થયેલી અત્યાધુનિક ટેકનોલોજીઓ અને વ્યવસ્થાઓની ક્ષમતાનો ઉપયોગ સતત વધારી રહ્યો છે. હિંદુસ્તાન એરોનોટિક્સ લિમિટેડ  દ્વારા ઉત્પાદન થયેલા લાઇટ કોમ્બાટ એરક્રાફ્ટ  આત્મનિર્ભર ભારતની પહેલને વધુ વેગ આપશે તથા દેશમાં સંરક્ષણ ક્ષેત્રના ઉત્પાદન અને ઉદ્યોગના સ્વદેશીકરણને પ્રોત્સાહન આપશે. ડિઝાઇન અને ઉત્પાદનના ક્ષેત્રોમાં એમએસએમઈ સહિત આશરે 500 ભારતીય કંપનીઓ આ ખરીદીમાં એચએલ સાથે કામ કરશે. કાર્યક્રમ ભારતીય એરોસ્પેસ ઉત્પાદનની ઇકોસિસ્ટમને જીવંત આત્મનિર્ભર ઇકોસિસ્ટમમાં પરિવર્તિત કરવા માટે પ્રેરકબળની ભૂમિકા ભજવશે.
(
સંરક્ષણ મંત્રાલય
બીઆરઓ– BRO દ્વારા ચાર મહિના બાદ વ્યુહાત્મક શ્રીનગર – લેહ હાઈવે ખોલવામાં આવ્યો
બોર્ડર રોડ ઓર્ગેનાઈઝેશન  દ્વારા શનિવારના રોજ વ્યુહાત્મક શ્રીનગર – લેહ હાઈવે કે જે લદ્દાખને અન્ય વિશ્વ સાથે જોડે છે તેને ખોલવામાં આવ્યો. આશરે 18 ઓઈલ ટેન્કર્સ અને અન્ય જરૂરી સામગ્રીઓને અત્યારના પ્રારંભિક તબક્કામાં ઝોજીલા પાસ તરફથી લેહ/લદ્દાખ તરફ પસાર થવાની અનુમતી આપવામાં આવી છે. ઝોજીલા પાસમાં થયેલ તાજી હિમ વર્ષા છતાં પણ આ કાર્યને સફળતાપૂર્વક કરવામાં આવ્યું.
425 કિલોમીટરનો આ રસ્તો ઝોજીલા પાસ ખાતે ભારે હિમવર્ષાને કારણે ગયા વર્ષે ડિસેમ્બરથી બંધ હતો. લદ્દાખના ડિવીઝનલ કમિશનર પાસેથી આપવામાં આવેલ દિશાનિર્દેશો અનુસાર કેન્દ્ર શાસિત પ્રદેશ લદ્દાખમાં જરૂરી સામગ્રીઓનો જથ્થો એકત્રિત કરવાની તાતી જરૂરીયાત ઉભી થઇ ગઈ હતી. આ વાતને ધ્યાનમાં રાખતા પ્રોજેક્ટ બીકોન અને પ્રોજેક્ટ વિજયકની ટીમે 11,500 ફૂટની ઊંચાઈએ ઝોજીલા પાસે નજીકથી તાજા હિમ પ્રપાતને સાફ કર્યો હતો અને રસ્તાને આવવા જવા માટે અનુકુળ બનાવ્યો હતો.
આ વર્ષનો હિમ પ્રપાત વડે છેલ્લા છ દાયકાનો રેકોર્ડ તૂટી ગયો હતો. બરફ ખસેડવાની કામગીરી ગગનગીરથી ઝીરો પોઈન્ટ સુધી BROના પ્રોજેક્ટ બીકન દ્વારા અને આ જ કામગીરી દ્રાસથી લઈને ઝીરો પોઈન્ટ તરફ પ્રોજેક્ટ વિજયક દ્વારા હાથ ધરવામાં આવી હતી.
GP/RP
(Visitor Counter : 85
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 57.22 કરોડને પાર
સાજા થવાનો દર હાલમાં  માર્ચ 2020 બાદ સૌથી વધુ
છેલ્લા 24 કલાકમાં 36,401 દૈનિક નવા કેસ નોંધાયા
ભારતમાં સક્રિય કેસનું ભારણ , 149 દિવસમાં સૌથી ઓછું
સક્રિય કેસ કુલ કેસનાં 1.13% થયા, માર્ચ 2020 બાદ સૌથી ઓછા
દૈનિક પોઝિટિવિટી દર  24 દિવસથી 3% કરતા ઓછો
ભારતમાં ગઇકાલે રાષ્ટ્રવ્યાપી રસીકરણ કવરેજનો કુલ આંકડો 57.22 કરોડ કરતાં વધારે થઇ ગયો છે. આજે સવારે 7 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 63,56,785 સત્રોનું આયોજન કરીને રસીના 57,22,81,488 ડોઝ આપવામાં આવ્યા છે. છેલ્લા 24 કલાકમાં રસીના 54,71,282 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,03,52,479
|
|
બીજો ડોઝ
|
|
81,74,950
|
|
FLWs
|
|
પ્રથમ ડોઝ
|
|
1,82,98,488
|
|
બીજો ડોઝ
|
|
1,24,35,280
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
21,16,61,856
|
|
બીજો ડોઝ
|
|
1,79,81,125
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
12,13,60,599
|
|
બીજો ડોઝ
|
|
4,77,77,706
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
8,28,12,609
|
|
બીજો ડોઝ
|
|
4,14,26,396
|
|
કુલ
|
|
57,22,81,488
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,15,61,635 દર્દીઓ સાજા થઇ ગયા છે અને છેલ્લા 24 કલાકમાં વધુ 36,555 દર્દીઓ સાજા થયા છે. આના કારણે એકંદરે સાજા થવાનો દર 97.54%થયો છે.
છેલ્લા 24 કલાકમાં ભારતમાં દૈનિક 36,571 નવા કેસ નોંધાયા છે.
પંદર દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસનું ભારણ આજે 3,63,605 છે 150 દિવસમાં સૌથી ઓછુ નોંધાયું, સક્રિય કેસ કુલ કેસનાં 1.12% થયા, માર્ચ 2020 બાદ સૌથી ઓછા નોંધાયા.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 18,86,271 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 50.26 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 1.93% છે જે છેલ્લા 56 દિવસથી 3%થી ઓછો છે, જ્યારે દૈનિક પોઝિટીવિટી દર આજે 1.94% નોંધાયો છે. દૈનિક પોઝિટીવિટી દર સળંગ 25 દિવસથી 3%થી ઓછો અને 74 દિવસથી આ દર 5%થી નીચે જળવાઇ રહ્યો છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 132.93 કરોડ લોકોને રસી આપવામાં આવી
ભારતમાં સક્રિય કેસનું ભારણ 92,281 થયું, 560 દિવસમાં સૌથી ઓછું
સક્રિય કેસ કુલ કેસનાં 1% કરતા ઓછા છે, હાલમાં 0.27% છે, માર્ચ 2020 પછી સૌથી ઓછા
સાજા થવાનો દર હાલમાં 98.36% નોંધાયો, માર્ચ 2020થી સૌથી વધુ
છેલ્લા 24 કલાકમાં 8,464 દર્દીઓ સાજા થયા, કુલ વધીને 3,41,22,795 દર્દીઓ સાજા થયા
છેલ્લા 24 કલાકમાં ભારતમાં 7,774 નવા કેસ નોંધાયા
દૈનિક પોઝિટિવીટી દર 0.65% પહોંચ્યો, છેલ્લા 69 દિવસથી 2% કરતા ઓછો
સાપ્તાહિક પોઝિટિવીટી દર છેલ્લા 28 દિવસથી 1% કરતા ઓછો થઈ ગયો છે, હાલમાં 0.70% છે
કુલ 65.58 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 165
પ્રધાનમંત્રીનું કાર્યાલય
પીએમ કેર ફંડમાંથી એક લાખ પોર્ટેબલ ઓક્સિજન કોન્સન્ટ્રેટર પ્રાપ્ત કરાશે
ડીઆરડીઓ દ્વારા વિકસાવાયેલી ટેકનોલોજી આધારિત 500થી વધુ પીએસએ પ્લાન્ટને પીએમ કેર્સ ફંડ હેઠળ મંજૂરી અપાઈ
ઓક્સિજન કોન્સન્ટ્રેટર અને પીએસએ પ્લાન્ટ જરૂરતમંદ પ્રાંતોમાં ઓક્સિજનના પુરવઠાને મદદરૂપ થશે
પ્રધાનમંત્રી શ્રી નરેન્દ્ર મોદીએ એક લાખ પોર્ટેબલ ઓક્સિજન કોન્સન્ટ્રેટર પ્રાપ્ત કરવા માટે પીએમ કેર્સ ફંડમાંથી મંજૂરી આપી છે.
કોવીડ મેનેજમેન્ટમાં લિક્વીડ મેડિકલ ઓક્સિજન ના પુરવઠાને વેગ આપવા માટે જરૂરી પગલાં ભરવા માટે પ્રધાનમંત્રી શ્રી નરેન્દ્ર મોદીના અધ્યક્ષપદ હેઠળ મળેલી એક ઉચ્ચસ્તરીય બેઠકમાં આ નિર્ણય લેવાયો હતો. ઓક્સિજન કોન્સન્ટ્રેટર શક્ય તેટલી ઝડપે હાંસલ કરીને જે રાજ્યોમાં સૌથી વધારે કેસ હોય ત્યાં ઝડપથી પહોંચાડવા માટે પ્રધાનમંત્રી શ્રી મોદીએ આદેશ આપ્યો હતો.
પીએમ કેર્સ ફંડમાંથી અગાઉ 713 પીએસએ પ્લાન્ટને મંજૂરી અપાયા બાદ હવે વધુ 500 પ્રેસર સ્વિગ એડસોર્પશન  ઓક્સિજન પ્લાન્ટને પીએમ કેર્સ ફંડમાંથી મંજૂરી અપાઈ છે.
આ પીએસએ પ્લાન્ટ બીજી શ્રેણીના શહેરો તથા જિલ્લા વડામથકની હોસ્પિટલોમાં લિક્વીડ મેડિકલ ઓક્સિજનના પુરવઠામાં વધારો કરશે. આ 500 પીએસએ પ્લાન્ટ ડીઆરડીઓ અને સીએસઆઇઆર દ્વારા વિકસાવાયેલી સ્વદેશી ટેકનોલોજી મારફતે ડોમેસ્ટિક ઉત્પાદકો માટે સ્થાપિત કરવામાં આવશે.
પીએસએ પ્લાન્ટની રચના અને ઓક્સિજન કોન્સન્ટ્રેટરની પ્રાપ્તિથીજરૂરતમંદ પ્રાંતોમાં ઓક્સિજનના પુરવઠાને મદદરૂપ થશે. આમ થતાં પ્લાન્ટથી હોસ્પિટલ સુધીના પરિવહનના પડકારને પહોંચી વળવામાં પણ મદદ મળશે.
ગ્રામીણ વિકાસ મંત્રાલય
પ્રધાનમંત્રી આવાસ યોજના – ગ્રામીણ : આવાસ થી ઘર સુધી
નવી દિલ્હી, 07-04-2017
પ્રધાનમંત્રી શ્રી નરેન્દ્ર મોદીએ 20 નવેમ્બર, 2016 થી પ્રધાનમંત્રી આવાસ યોજના – ગ્રામીણ ની શરૂઆત કરી હતી. નવા ગ્રામીણ આવાસીય કાર્યક્રમ ઘરોની આવશ્યક્તાઓ અને આકાંક્ષાઓને પૂર્ણ કરવાની દ્રષ્ટિથી બનાવાઈ છે. ઘરોમાં રસોઈઘર, શૌચાલય, રસોઈ ગેસ કનેક્શન, વિજળી કનેક્શન અને જળપૂર્તિની સુવિધા હશે તથા લાભાર્થી પોતાની આવશ્યકતાઓ અનુસાર ઘરોની યોજના બનાવી શકશે. ગ્રામીણ રોજગારોને પ્રશિક્ષણનો કાર્યક્રમ શરૂ કરી દેવાયો છે, જેથી શ્રેષ્ઠ નિર્માણ માટે આવશ્યક કૌશલ્ય ઉપલબ્ધ થઈ શકે. લાભાર્થીઓની પસંદગી માટે મુશ્કેલ પ્રક્રિયા અપનાવાઈ રહી છે. જેમાં સામાજિક – આર્થિક જનગણના  આંકડાઓનો ઉપયોગ કરાઈ રહ્યો છે. આ આંકડા બે-ઘર લોકો અથવા કાચી છતવાળા 0,1,2, કાચા રૂમો પર આધારિત છે. એસઈસીસી આંકડાઓને ગ્રામસભા દ્વારા માન્યતા પ્રાપ્ત છે. જેથી કોઈપણ પ્રકારની ભૂલ ન થાય. ઉલ્લેખનીય છે કે વર્ષ 2016-17 માટે કુલ 44 લાખ મકાનોને સ્વીકૃતિ અપાઈ છે તથા ગ્રામીણ વિકાસ મંત્રાલય પૂર્ણ પ્રયાસ કરી રહ્યું છે કે તેમને ડિસેમ્બર, 2017 સુધી પૂર્ણ કરી દેવાશે. પીએમએવાય-જીમાં 6 થી 12 મહિનાની અંદર નિર્માણ કાર્ય પૂર્ણ કરવાનો લક્ષ્ય રખાયો છે.
રાજ્ચો પાસેથી મળેલ રિપોર્ટ અનુસાર 2016-17માં કુલ 32.14 લાખ મકાનોનું નિર્માણ કરી દેવાયું છે. મધ્યપ્રદેશ, રાજસ્થાન, મહારાષ્ટ્ર, છત્તીસગઢ, કર્ણાટક અને આસામે પીએમએવાઈ-જીના અમલીકરણમાં અગ્રણી ભૂમિકા નિભાવી છે. બિહાર, પશ્ચિમ બિહાર, ઉત્તર પ્રદેશ, મધ્ય પ્રદેશ, આસામ, ઝારખંડ, રાજસ્થાન અને મહારાષ્ટ્રમાં ઈન્દિરા આવાસ યોજના અંતર્ગત અધૂરા મકાનોને મોટા પાયા પર પૂર્ણ કરી લેવાયા છે.
ગ્રામીણ વિકાસ વિભાગની યોજના છે કે 2017-18માં 51 લાખ મકાનોને પૂર્ણ કરી લેવાશે. વધારાના 33 લાખ મકાનોને 2017-18 માટે ઝડપથી મંજૂરી આપી દેવાશે. આજ સંખ્યામાં વર્ષ 2018-19માં મકાનો પૂર્ણ કરવાનો પ્રસ્તાવ કરાયો છે. આ રીતે 2016-19ના સમયગાળા દરમિયાન 1.35 કરોડ મકાનોને પૂર્ણ કરી દેવાશે. આ રીતે 2022 સુધી સૌને માટે આવાસનો માર્ગ સિદ્ધ થશે.
AP/J.Khunt/GP
(Visitor Counter : 321
પ્રધાનમંત્રીનું કાર્યાલય
યુએસએ અને ઇજિપ્તની મુલાકાત પહેલા પ્રધાનમંત્રીનું પ્રસ્થાન નિવેદન
હું પ્રમુખ જોસેફ બિડેન અને ફર્સ્ટ લેડી ડૉ. જીલ બિડેનના આમંત્રણ પર સ્ટેટ વિઝિટ પર યુનાઈટેડ સ્ટેટ્સ ઑફ અમેરિકા જઈ રહ્યો છું. આ વિશેષ આમંત્રણ આપણી લોકશાહી વચ્ચેની ભાગીદારીના જોમ અને ઉત્સાહનું પ્રતિબિંબ છે.
હું મારી મુલાકાત ન્યૂયોર્કમાં શરૂ કરીશ, જ્યાં હું 21મી જૂને સંયુક્ત રાષ્ટ્રના મુખ્યાલયમાં UN નેતૃત્વ અને આંતરરાષ્ટ્રીય સમુદાયના સભ્યો સાથે આંતરરાષ્ટ્રીય યોગ દિવસની ઉજવણી કરીશ. હું તે સ્થાન પર આ વિશેષ ઉજવણીની રાહ જોઉં છું જેણે ડિસેમ્બર 2014માં આંતરરાષ્ટ્રીય યોગ દિવસને માન્યતા આપવાના ભારતના પ્રસ્તાવને સમર્થન આપ્યું હતું.
ત્યારપછી હું વોશિંગ્ટન ડી.સી.ની યાત્રા કરીશ અને સપ્ટેમ્બર 2021માં યુએસએની મારી છેલ્લી સત્તાવાર મુલાકાત પછી મને ઘણી વખત પ્રમુખ બિડેનને મળવાની તક મળી છે. આ મુલાકાત અમારી ભાગીદારીના ઊંડાણ અને વિવિધતાને સમૃદ્ધ કરવાની તક હશે.
ભારત-યુએસ સંબંધો બહુપક્ષીય છે, જેમાં તમામ ક્ષેત્રોમાં ગાઢ જોડાણો છે. યુએસએ માલ અને સેવાઓમાં ભારતનું સૌથી મોટું વેપાર ભાગીદાર છે. અમે વિજ્ઞાન અને ટેકનોલોજી, શિક્ષણ, આરોગ્ય, સંરક્ષણ અને સુરક્ષા ક્ષેત્રોમાં નજીકથી સહયોગ કરીએ છીએ. ક્રિટિકલ અને ઇમર્જિંગ ટેક્નોલોજીસ પરની પહેલે સંરક્ષણ ઔદ્યોગિક સહકાર, અવકાશ, ટેલિકોમ, ક્વોન્ટમ, આર્ટિફિશિયલ ઇન્ટેલિજન્સ અને બાયોટેક ક્ષેત્રોમાં નવા પરિમાણો અને વિસ્તૃત સહયોગ ઉમેર્યા છે. આપણા બંને દેશો મુક્ત, ખુલ્લા અને સર્વસમાવેશક ઈન્ડો-પેસિફિકના આપણા સહિયારા વિઝનને આગળ વધારવા માટે પણ સહયોગ કરી રહ્યા છે.
પ્રમુખ બિડેન અને અન્ય વરિષ્ઠ યુએસ નેતાઓ સાથેની મારી ચર્ચાઓ અમારા દ્વિપક્ષીય સહકારને તેમજ G20, ક્વાડ અને IPEF જેવા બહુપક્ષીય ફોરમમાં એકીકૃત કરવાની તક પૂરી પાડશે.
મને પણ સ્ટેટ બેન્ક્વેટ સમારંભમાં રાષ્ટ્રપતિ બિડેન અને પ્રથમ મહિલા ડૉ. જીલ બિડેન સાથે સંખ્યાબંધ મહાનુભાવો સાથે જોડાવાનો આનંદ થશે.
યુએસ કોંગ્રેસે હંમેશા ભારત-યુએસ સંબંધોને મજબૂત દ્વિપક્ષીય સમર્થન આપ્યું છે. મારી મુલાકાત દરમિયાન, હું કોંગ્રેસના નેતૃત્વના આમંત્રણ પર યુએસ કોંગ્રેસના સંયુક્ત સત્રને સંબોધન કરીશ.
મજબૂત લોકો-થી-લોકો જોડાણો આપણા દેશો વચ્ચે વિશ્વાસ વિકસાવવામાં મહત્વની ભૂમિકા ભજવી રહ્યા છે. હું વાઇબ્રન્ટ ભારતીય-અમેરિકન સમુદાયને મળવા માટે ઉત્સુક છું જે આપણા શ્રેષ્ઠ સમાજનું પ્રતિનિધિત્વ કરે છે. હું આપણા વેપાર અને રોકાણ સંબંધોને વધારવા અને સ્થિતિસ્થાપક વૈશ્વિક પુરવઠા શૃંખલા બનાવવા માટેની તકો અંગે ચર્ચા કરવા માટે કેટલાક અગ્રણી સીઈઓને પણ મળીશ.
મને વિશ્વાસ છે કે મારી યુ.એસ.ની મુલાકાત લોકશાહી, વિવિધતા અને સ્વતંત્રતાના સહિયારા મૂલ્યો પર આધારિત આપણઆ સંબંધોને વધુ મજબૂત બનાવશે. સંયુક્ત વૈશ્વિક પડકારોનો સામનો કરવા માટે આપણે સાથે મળીને વધુ મજબૂતી સાથે ઊભા રહી શકીએ છીએ.
હું રાષ્ટ્રપતિ અબ્દેલ ફતાહ અલ-સીસીના આમંત્રણ પર વોશિંગ્ટન ડીસીથી કૈરો જઈશ. હું પ્રથમ વખત નજીકના અને મૈત્રીપૂર્ણ દેશની રાજ્ય મુલાકાત લેવા માટે ઉત્સાહિત છું.
આ વર્ષે અમારા પ્રજાસત્તાક દિવસની ઉજવણીમાં પ્રમુખ અતિથિ તરીકે રાષ્ટ્રપતિ સીસીને આવકારવાનો અમને આનંદ હતો. થોડા મહિનાના ગાળામાં આ બે મુલાકાતો ઇજિપ્ત સાથેની આપણી ઝડપથી વિકસતી ભાગીદારીનું પ્રતિબિંબ છે, જેને રાષ્ટ્રપતિ સીસીની મુલાકાત દરમિયાન 'વ્યૂહાત્મક ભાગીદારી'માં ઉન્નત કરવામાં આવી હતી.
આપણી સભ્યતા અને બહુપક્ષીય ભાગીદારીને વધુ વેગ આપવા માટે હું રાષ્ટ્રપતિ સીસી અને ઇજિપ્તની સરકારના વરિષ્ઠ સભ્યો સાથેની મારી ચર્ચાની રાહ જોઉં છું. મને ઇજિપ્તમાં વાઇબ્રન્ટ ભારતીય ડાયસ્પોરા સાથે વાર્તાલાપ કરવાની તક પણ મળશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ દ્વારકા સેક્ટર 21થી 'યશોભૂમિ દ્વારકા સેક્ટર 25' સુધી એરપોર્ટ મેટ્રો એક્સપ્રેસ લાઇન સ્ટેશનનાં વિસ્તરણનું ઉદઘાટન કર્યું
પ્રધાનમંત્રી શ્રી નરેન્દ્ર મોદીએ આજે યશોભૂમિ દ્વારકા સેક્ટર 25માં દ્વારકા સેક્ટર 21થી નવા મેટ્રો સ્ટેશન 'યશોભૂમિ દ્વારકા સેક્ટર 25' સુધી દિલ્હી એરપોર્ટ મેટ્રો એક્સપ્રેસ લાઇનનું વિસ્તરણ કર્યું હતું. નવા મેટ્રો સ્ટેશન પર ત્રણ સબવે હશે – એક 735 મીટર લાંબો સબવે હશે, જે સ્ટેશનને એક્ઝિબિશન હોલ, કન્વેન્શન સેન્ટર અને સેન્ટ્રલ એરેના સાથે જોડે છે. અન્ય દ્વારકા એક્સપ્રેસવે પર એન્ટ્રી/એક્ઝિટને જોડશે; જ્યારે ત્રીજું મેટ્રો સ્ટેશનને 'યશોભૂમિ'ના ભાવિ એક્ઝિબિશન હોલના પરસાળ સાથે જોડે છે..
દિલ્હી મેટ્રો એરપોર્ટ એક્સપ્રેસ લાઇન પર મેટ્રો ટ્રેનોની ઓપરેશનલ સ્પીડ પણ 90થી વધારીને 120 કિમી પ્રતિ કલાક કરશે, જેથી મુસાફરીનો સમય ઘટશે. 'નવી દિલ્હી' થી 'યશોભૂમિ દ્વારકા સેક્ટર ૨૫' સુધીની મુસાફરીમાં લગભગ ૨૧ મિનિટનો સમય લાગશે.
પ્રધાનમંત્રી ધૌલા કુઆન મેટ્રો સ્ટેશનથી યશોભૂમિ દ્વારકા સેક્ટર 25 મેટ્રો સ્ટેશન પર મેટ્રો થઈને પહોંચ્યા હતા.
પ્રધાનમંત્રી કાર્યાલયે X પર પોસ્ટ કર્યું હતું:
"દિલ્હી મેટ્રોમાં બધા જ હસે છે! પ્રધાનમંત્રી શ્રી નરેન્દ્ર મોદીએ યશોભૂમિ કન્વેન્શન સેન્ટરનાં પ્રથમ તબક્કાનું ઉદઘાટન કરવા માટે દ્વારકાની યાત્રા દરમિયાન જીવનનાં વિવિધ ક્ષેત્રોનાં લોકો સાથે વાત કરી હતી.
પ્રધાનમંત્રીએ X પર પોસ્ટ કરી હતી:
પ્રધાનમંત્રીએ કહ્યું હતું કે, "દ્વારકા અને ત્યાંથી પરત સુધીની યાદગાર મેટ્રો યાત્રાએ જીવનના વિવિધ ક્ષેત્રોના અદ્ભુત સહ-મુસાફરોએ તેને વધુ વિશિષ્ટ બનાવી છે."
CB/GP/JD
(
પ્રધાનમંત્રીનું કાર્યાલય
પીએમએ પહેલના 5 વર્ષ પૂરા થવા પર રમત પ્રતિભાને પ્રોત્સાહિત કરવામાં ખેલો ઇન્ડિયા દ્વારા ભજવવામાં આવેલી ભૂમિકાને સ્વીકારી
પ્રધાનમંત્રી શ્રી નરેન્દ્ર મોદીએ પહેલના 5 વર્ષ પૂર્ણ થવા પર રમત પ્રતિભાને પ્રોત્સાહિત કરવામાં ખેલો ઇન્ડિયા દ્વારા ભજવવામાં આવેલી ભૂમિકાને સ્વીકારી છે.
કેન્દ્રીય યુવા બાબતો અને રમતગમત મંત્રી શ્રી અનુરાગ સિંહ ઠાકુરના ટ્વીટનો જવાબ આપતાં પ્રધાનમંત્રીએ ટ્વીટ કર્યું;
“ખેલો ઈન્ડિયાના 5 વર્ષ નિમિત્તે, અમે રમતગમતની પ્રતિભાને પ્રોત્સાહિત કરવામાં અને રમતવીરોને ચમકવા માટે એક મહાન પ્લેટફોર્મ આપવા માટે આ પહેલ દ્વારા ભજવવામાં આવેલી ભૂમિકાને સ્વીકારીએ છીએ. અમારી સરકાર ભારતમાં રમતગમતના વિકાસ માટે આદર્શ વાતાવરણનું નિર્માણ કરવાનું ચાલુ રાખશે."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ પરમ – પાવન મોરાન માર બેસેલિયોસ મારથોમા પાઓલોસ દ્વિતીયના નિધન પર શોક વ્યક્ત કર્યો
પ્રધાનમંત્રી શ્રીએ ઈન્ડિયન ઑર્થોડૉક્સ ચર્ચના સર્વોચ્ચ પ્રમુખ પરમ-પાવન મોરાન માર બેસેલિયોસ મારથોમા પાઓલોસ દ્વિતીયના નિધન પર શોક વ્યક્ત કર્યો છે.
પોતના ટ્વીટમાં પ્રધાનમંત્રીએ કહ્યું હતું કે, “હું ઈન્ડિયન ઑર્થડૉક્સ ચર્ચના સર્વોચ્ચ પ્રમુખ પરમ-પાવન મોરાન માર બેસેલિયોસ મારથોમા પાઓલોસ દ્વિતીયના નિધન પર દુઃખી છું. તેઓ પોતની પાછળ સેવા, પરમાર્થ અને કરુણાની સમૃદ્ધ વિરાસત છોડી ગયા છે. દુઃખની આ ઘડીમાં હું ઑર્થોડૉક્સ ચર્ચના સભ્યોની સાથે છું. તેમની આત્માને શાંતિ મળે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ સ્થાપના દિવસ નિમિત્તે સીઆરપીએફ જવાનોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ સ્થાપના દિવસ નિમિત્તે સીઆરપીએફ જવાનોને શુભેચ્છા પાઠવી છે.
એક ટ્વીટમાં પ્રધાનમંત્રીએ કહ્યું કે "તમામ સાહસી @crpfindia કર્મચારીઓ અને તેમના પરિવારોને દળના સ્થાપના દિવસ નિમિત્તે શુભેચ્છાઓ. સીઆરપીએફ તેની બહાદુરી અને વ્યાવસાયીકરણ માટે જાણીતું છે. ભારતના સુરક્ષા તંત્રમાં તેની મહત્ત્વની ભૂમિકા છે. રાષ્ટ્રીય એકતાને આગળ વધારવામાં તેમનું યોગદાન પ્રશંસાપાત્ર છે."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ખાણ મંત્રાલય
ભૂસ્તરશાસ્ત્ર અંગે ભારત અને યુનાઇટેડ સ્ટેટ્સ ઓફ અમેરિકા વચ્ચે સહકાર માટેના સમજૂતી કરારને કેબિનેટની મંજૂરી
પૂર્વ હિમાલય પર્વતમાળા અને લદ્દાખ પ્લુટોન્સ અંગેના ભૂસ્તરશાસ્ત્રના જ્ઞાનને વેગ મળશે
પ્રધાનમંત્રી શ્રી નરેન્દ્ર મોદીના અધ્યક્ષ સ્થાને કેન્દ્રીય મંત્રીમંડળે ભારત સરકારના ખાણ મંત્રાલયના ભારતીય ભૂસ્તરશાસ્ત્ર સર્વેક્ષણ  અને યુનાઇટેડ સ્ટેટ્સ ઓફ અમેરિકાના પૃથ્વી અને પર્યાવરણના કોલેજ ઓફ આર્ટ્સ, સાયન્સ અને એજ્યકેશન વતીના ફ્લોરિડા ઇન્ટરનેશનલ યુનિવર્સિટીના ટ્રસ્ટીઓના બોર્ડ વચ્ચે સમજૂતી કરાર  પર હસ્તાક્ષર કરવાની મંજૂરી આપી હતી.
બંને પક્ષ વચ્ચે સહકાર માટે નિશ્ચિત કરાયેલા મુદ્દા આ મુજબ રહેશે ઃ
a. ભૂસ્તરશાસ્ત્રીય જ્ઞાનનો વિકાસ, ભારત-એશિયામાં લાવારસ બાદના તફાવતમાં ભૂસ્તરશાસ્ત્ર અને ટેકટોનિક સંબંધિત સંશોધન તથા પૂર્વીય હિમાલયન પર્વતમાળામાં ભૌગોલિક ઇતિહાસ અને ટેકટોનિક સંશોધનનો સમાવેશ થાય છે.
b. લાવારસ બાદના પટ્ટામાં  પ્રાદેશિક ભૂસ્તરશાસ્ત્રીય, ભૂ-રસાયણશાસ્ત્ર, પેટ્રોલોજિકલ અને મલ્ટિ-આઇસોટોપિક અભ્યાસના ક્ષેત્રોની સમીક્ષામાં સહકારી પ્રોજેક્ટનો વિકાસ કરવો.
c. ટેકનોલોજી અને ભૌગોલિક-વૈજ્ઞાનિક ડાટા અંગે માહિતીનું આદાન-પ્રદાન કરવું.
d. બંને પક્ષો વચ્ચે નિશ્ચિત થાય તેવા પરસ્પર હિતોની અન્ય બાબતો અંગે નિર્ણય.
લાભોઃ
આ સમજૂતી કરાર ભૂસ્તરશાસ્ત્રના ક્ષેત્રે ભારતીય ભૂસ્તરશાસ્ત્ર સર્વેક્ષણ  અને ફ્લોરિડા ઇન્ટરનેશનલ યુનિવર્સિટી  વચ્ચે સહકાર માટે સંસ્થાકીય મિકેનિઝમ પૂરું પાડશે.
હેતૂઓઃ
આ સમજૂતીના ઉદ્દેશો પેઢીના ભૌગોલિક અને ટેકટોનિક વાતાવરણને સમજવા અને ભારત-એશિયામાં અથડામણ પછીના સ્થળાંતર અને ખાસ કરીને લાવારસ ઉત્પત્તિ બાદનું ખંડીય અથડામણનું મોડેલ બનાવવું અને પૂર્વીય હિમાયલ પર્વતમાળાનો ભૌગોલિક ઇતિહાસ અને ટેકનોટિક્સ રચવાના છે.
આ માટેની પ્રવૃત્તિમાં ટેકનોલોજી અને જીયોસાયન્ટિફિક ડાટાની માહિતીનું આદાન પ્રદાન, પૂર્વીય હિમાલયન પર્વતમાળામાં ભૌગોલિક ઇતિહાસ અને ટેકટોનિક વાતાવરણ અંગેના સંશોધન, પૂર્વીય હિમાલય પર્વતમાળાના ભૌગોલિક ઇતિહાસ અને ટેક્નોટિક્સ અને લાવારસ બાદના પટ્ટામાં  પ્રાદેશિક ભૂસ્તરશાસ્ત્રીય, ભૂ-રસાયણશાસ્ત્ર, પેટ્રોલોજિકલ અને મલ્ટિ-આઇસોટોપિક અભ્યાસના ક્ષેત્રોની સમીક્ષામાં સહકારી પ્રોજેક્ટનો વિકાસ કરવો જેવી બાબતોનો સમાવેશ થાય છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 136
સ્વાસ્થ્ય અને પરિવાર કલ્યાણ મંત્રાલય
દુર્લભ રોગો ધરાવતા દર્દીઓ માટે રાષ્ટ્રીય પોર્ટલ
આરોગ્ય અને પરિવાર કલ્યાણ વિભાગે દુર્લભ રોગો ધરાવતા દર્દીઓની સારવાર માટે ભંડોળ એકત્ર કરવા અને રાષ્ટ્રીય દુર્લભ રોગો નીતિ 2021 અનુસાર સ્વૈચ્છિક દાન આપવા માટે એક ડિજિટલ પોર્ટલ શરૂ કર્યું છે. ડિજિટલ પોર્ટલ https://rarediseases.nhp.gov.in/ પર ઉપલબ્ધ છે.
ફાર્માસ્યુટિકલ મેન્યુફેક્ચરિંગ ડિપાર્ટમેન્ટે ફાર્માસ્યુટિકલ્સ માટે પ્રોડક્ટ સાથે જોડાયેલી પ્રોત્સાહક યોજનાનો અમલ શરૂ કર્યો છે. આ યોજના દુર્લભ રોગો માટે દવાઓ સહિત વિવિધ ઉત્પાદન કેટેગરીના સ્થાનિક ઉત્પાદન માટે પસંદ કરેલા ઉત્પાદકોને નાણાકીય પ્રોત્સાહન પૂરું પાડે છે. યોજના માટેની માર્ગદર્શિકા ટેબ 'યોજનાઓ' હેઠળ ફાર્માસ્યુટિકલ્સ વિભાગની વેબસાઇટ પર ઉપલબ્ધ છે.
આજે રાજ્યસભામાં આરોગ્ય અને પરિવાર કલ્યાણ રાજ્યમંત્રી ડૉ. ભારતી પ્રવિણ પવારે લેખિત જવાબમાં આ માહિતી આપી હતી.
SD/GP/BT
(Visitor Counter : 254
પ્રધાનમંત્રીનું કાર્યાલય
પ્રધાનમંત્રી શ્રીએ સંસ્કૃતમાં ક્રિકેટ કોમેન્ટ્રીની પ્રશંસા કરી
પ્રધાનમંત્રી શ્રી નરેન્દ્ર મોદીએ સંસ્કૃતમાં ક્રિકેટ કોમેન્ટ્રી કરવાના નાગરિકોના પ્રયાસોની પ્રશંસા કરી છે. તેણે તેની મન કી બાત ક્લિપ પણ શેર કરી હતી જ્યાં તેણે કાશીમાં સમાન પ્રયાસ શેર કર્યો હતો.
એક નાગરિક દ્વારા કરાયેલ ટ્વીટને ટાંકીને પ્રધાનમંત્રી શ્રીએ ટ્વીટ કર્યું:
“આ જોઈને આનંદ થાય છે…આ પ્રયાસ હાથ ધરનારાઓને અભિનંદન.
ગયા વર્ષે એક #MannKiBaat કાર્યક્રમ દરમિયાન મેં કાશીમાં આવો જ પ્રયાસ શેર કર્યો હતો. તે પણ શેર કરું છું.
https://t.co/bEmz0u4XvO”
YP/GP/JD
(